Lav et referat af nedenstående tekst:

Tekst:
Med kanonsalut og jazzmusik blev prisen som ”Årets Landsby 2022” lørdag overrakt til Asaa. Det synlige bevis, en granitflise med inskription, blev overrakt til formanden for Samrådet Østkysten, Thomas Østergaard Pedersen. - Vi er meget stolte, og det er lang tids arbejde, der kulminerer i dag. Det er i særdeleshed de mange foreningers fortjeneste, at vi står med den her titel i dag, forklarer han. Dommerpanelet bag prisen hæftede sig især ved, at Asaa ikke bare er en landsby. Den er et fællesskab. Vel at mærke et fællesskab for alle. Landsbyens inkluderende foreningsliv og frivillige gør ganske enkelt byen til et godt sted at leve. - Vi skal arbejde meget konkret på at forbedre folkesundheden i Danmark. Undersøgelser viser, at vi lever kortere og har dårligere liv, end de lande vi normalt sammenligner os med, siger formanden for dommerkomitéen Helene Simone Thorup. Andre skal lære af Årets Landsby Hun mener, at Asaa kan være en inspiration for andre. - Måden, man aktivt arbejder med trivsel og fællesskab i Asaa, er meget inspirerende, og her kan alle danske byer virkelig lære noget, siger Helene Simone Thorup. Med æren og prisen fulgte også flere sponsorater og donationer. Blandt andet modtog projektet ”Sårbare borgere” 15.000 kroner fra et lokalt pengeinstitut. Penge, der skal bruges til at hjælpe borgere, der har svært ved at blive en del af fællesskabet. - Vi bruger pengene til foreningskontingenter. Når en borger for eksempel rammes af en depression eller har et handicap, er det meget vanskeligt at komme ud blandt andre. Ofte ender økonomien med at være hindringen. Derfor køber vi foreningskontingenter, så de svageste borgere frit kan benytte foreningernes tilbud og dermed blive en del af Asaas fællesskab, forklarer initiativtager Johnny Sort og fortsætter: - Det her er bare begyndelsen. Asaa-modellen kan bredes ud til mange andre byer, så det her vil fortsætte. Det er jeg sikker på.

Referat:
- Her kan alle danske byer virkelig lære noget, lyder det fra dommerkommitéen, som har tildelt Asaa titlen som Årets Landsby.